Județul Caraș-Severin

Caraș-Severin este un județ în regiunea Banat din România, ce are ca reședință orașul industrial Reșița. Situat în partea de sud-vest a României, județul Caraș-Severin are o suprafață de 8514 km2 (3,6% din suprafața țării, ocupă locul al treilea, ca mărime între județele țării) și cuprinde 2 municipii, 6 orașe, 69 de comune și un total de 287 de sate.

În plan european, județul face parte din Euroregiunea DKMT.

Relief 
Din punct de vedere geografic, în județul Caraș-Severin se află toate cele trei trepte clasice, predominând însă relieful muntos care ocupă 65% din teritoriu, fiind reprezentat de Munții Banatului, Munții Țarcu, Munții Godeanu și Munții Cernei. De aceea el poate fi considerat ca fiind un județ de munte. Relieful muntos crește în altitudine de la vest spre est, culminând în Munții Godeanului, cu înălțimile lor de 1600-2200 m, se ridică cu mult deasupra părții sudice a Munților Poiana Ruscă și a Munților Semenic, Almăjului, Locvei, Aninei și Dognecei, care au înălțimi cuprinse între 600 și 1400 m. Acești munți sunt separați de culoarele depresionare Bistra și Timiș-Cerna. Spre vest se întind Dealurile Oraviței, Doclinului și Sacoș-Zagujeni, precum și o porțiune restrânsă a Câmpiei Banatului. Cea mai mică altitudine a județului se găsește în zona localității Drencova, fiind de cca. 76 m iar maximul se înregistrează în Vârful Gugu din munții Godeanu la 2.291 m.

Climă 
Este de tip continental-moderat cu influențe mediteraneene pe timpul verii. Temperatura medie anuală variază în funcție de altitudine, înregistrându-se astfel 10-11 grade Celsius în zona deluroasă și de câmpie și 4-9 grade Celsius la munte. Precipitațiile cresc de la 700 mm/mp în zonele joase la 1400 mm/mp în Munții Țarcu și Godeanu.

Populație

Date istorice 
 102 d Hr. este ridicat castrul roman Tibiscum
 1289 localitatea Caransebeș este atestată documentar sub numele de Opidum.
 1450 Caransebeșul se impune drept centru politic al Banatului de Severin.
 1718 în urma Păcii de la Passarowitz, Banatul intră sub ocupația Imperiului Habsburgic.
 1719 la Bocșa ia ființă uzina de mașini agricole și totodată este pus în funcțiune primul furnal de pe teritoriul României de azi
 1769 se deschid uzinele metalurgice la Reșița
 1783 orașul Caransebeș devine reședință a Episcopiei Ortodoxe Române.
 1817 la Oravița se inaugurează primul teatru zidit din sud-estul Europei.
 1872 a fost construită prima locomotivă cu aburi la Reșița.

Limite 
Limitele județului Caraș-Severin sunt în cea mai mare parte conveționale. Se învecinează cu județele: Timiș în nord și nord-vest, Hunedoara și Gorj în est, Mehedinți în est și sud-est, iar Dunărea formează în partea de sud și sud-vest graniță cu Serbia.

Turism 
Județul este bogat în stațiuni turistice, parcuri naturale și monumente de arhitectură. O parte din obiectivele turistice se află pe traseul Via Transilvanica, Caraș-Severinul fiind al doilea județ de pe ruta turistică.

Stațiuni 
 Băile Herculane - Una dintre cele mai vechi stațiuni din lume, a fost atestată documentar în 153 î.e.n. Pe lângă puterea tămăduitoare a apelor termale și a climatului specific, stațiunea reprezintă și punct de plecare spre Peștera Hoților, Cheile Domogledului, Grota Haiducilor, Cascada Cernei, Grota cu aburi.
 Trei Ape - Stațiune turistică cu lac de acumulare situat la sud de satul Brebu Nou. De la baza acestui lac izvorăște râul Timiș. Adună apele pâraielor Brebu, Grădiște și Semenic, iar apa de deversare din lac împreună cu izvorul de la baza acestuia formează un pârâu ce a fost amintit mai devreme, respectiv Timiș.
 Semenic - 10 km de la Văliug, stațiune turistică cu pârtii de schi pentru începători.
 Crivaia - de la Văliug încă 5 km, la extremitatea sudică a acestuia, într-o frumoasă poiană străbătută de apa râului Bârzava.

Parcuri naționale și naturale 

 Parcul Național Cheile Nerei - Beușnița
 Parcul Național Semenic - Cheile Carașului
 Parcul Național Domogled - Valea Cernei
 Parcul Natural Porțile de Fier
 Situl Natura 2000 Munții Țarcu

Arii protejate 
 Izvorul Bigăr
 Bârzavița
 Peștera Comarnic
 Fâneața cu narcise Zervești
 Pădurea Ezerișel
 Valea Grețca
 Cheile Gârliștei
 Peștera Popovăț
 Cheile Rudăriei
 Cheile Șușarei

Vestigii și monumente de arhitectură 
 Ruinele Cetății feudale din Mehadia
 Teatrul vechi din Oravița
 Cetatea Cuiești, Bocșa
 Castrul roman Centum Putei, Surduc-Banat
 Statuia lui Hercule și Complexul balnear
 Ruinele Cetății Carașova
 Drumul poștalion roman care traversează dealuriile dinspre Oravița respectiv Dunăre.
 Ruinele Cetății Dragomireana situată în apropierea comunei Dalboșeț

Stema județului 

A fost adoptată prin Hotărârea Guvernului nr. 684 din 30 septembrie 1998 și publicată în Monitorul Oficial nr. 416 din 15 octombrie 1998.

Stema este compusă dintr-un scut albastru în care se află un legionar roman care poartă în mâna dreaptă scutul cu inițialele VRR (Virtus Romana Rediviva), iar cu mâna stângă sprijinind sulița, toate de argint. Personajul este flancat de câte un ecuson roșu de dimensiuni mai mici, încărcat, cel din dreapta, cu o albină de aur, cel din stânga, cu două ciocane încrucișate, suprapuse peste o roată dințată, ambele din același metal. La baza scutului este reprezentat un pod negru, cu două bolte plutind peste valuri naturale.

Legionarul roman și podul amintesc de intensul proces de romanizare care s-a desfășurat în antichitate în această zonă. Deviza Virtus Romana Rediviva amintește de vitejia ostașilor regimentului de graniță din Banat. Albina evocă tradiționala activitate a locuitorilor, apicultura. Cele două ciocane încrucișate sunt un străvechi simbol al mineritului.  Roata dințată evocă activitățile economice specifice zonei și evidențiază rolul important pe care l-au avut odinioară industria extractivă și metalurgică.

Diviziuni administrative 

Județul este format din 77 unități administrativ-teritoriale: 2 municipii, 6 orașe și 69 de comune.
Lista de mai jos conține unitățile administrativ-teritoriale din județul Caraș-Severin.

Politică și administrație 

Județul Caraș-Severin este administrat de un consiliu județean format din 30 consilieri. În urma alegerilor locale din 2020, consiliul este prezidat de  de la , iar componența politică a Consiliului este următoarea:

Bibliografie suplimentară 
 Monografia istorică a Banatului: județul Caraș, Nicolae Ilieșiu, 2011
 Dicționarul scriitorilor din Caraș-Severin, Victoria I. Bitte, Tiberiu Chiș, Nicolae Sîrbu, Editura Timpul, 1998

Legături externe 

 Consiliul Județean Caraș-Severin
 Prefectura Județului Caraș-Severin 
 Direcția de Sănătate Publică 
 Camera de Comert, Industrie si Agricultura 
 Colegii uninominale pentru alegerea Camerei deputaților în județul Caraș-Severin 
 Colegii uninominale pentru alegerea Senatului în județul Caraș-Severin 
 Administrația Sitului Natura 2000 Munții Țarcu
 Etimologia județului Caras-Severin, unificat de abia la 1880, 11 ianuarie 2013, Stefan Both, Adevărul
 FOTO VIDEO Originea numelor celor mai importante ape din Banatul Montan: Dunăre, Caraș, Cerna, Bistra, Nera, Pogăniș și Bârzava, 13 aprilie 2013, Cristian Franț, Adevărul

Hărți
 Harta turistică a județului Caraș-Severin

Etnografie
 Muzeul virtual al monumentelor etnografice în aer liber din România (județul Caraș Severin)

Vezi și 

 Județele României
 Județele interbelice ale Regatului României
 Listă de localități din județul Caraș-Severin
 Listă de comune din județul Caraș-Severin
 Lista monumentelor istorice din județul Caraș-Severin
 Lista rezervațiilor naturale din județul Caraș-Severin
 Galeria de steme și steaguri ale județului Caraș-Severin
 Euroregiunea DKMT
 Listă de publicații din județul Caraș-Severin